armvectores/hy_wikipedia_2023 huggingface dataset:
Քեսրիկ

Քեսրիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 3-4 կմ հարավ, Արածանի գետի ձախափնյա տարածքում։ Գյուղով անվոնւմ էր Խարբերդ-Արղանամադեն ճանապարհը։ Համարվել է Մեզիրե քաղաքի արվարձանը։


== Անվան ստուգաբանություն ==
Քեսրիկ անվանումը կապված է հայերեն «կայսրիկ» բառի հետ։


== Աշխարհագրություն ==
Այգեվետ գյուղ էր և հարուստ էր բարդու ծառերով։


== Պատմություն ==
XIX դարի կեսերին գյուղում հայտնաբերվել են 2 լատիներեն արձանագրություններ, որոնք վերաբերվում են Հռոմի Կորբուլոն զորավարի Հայաստան կատարած արշավանքներին (58-59 թվականներ)։ Գյուղն ավերվել է 1895 թվականի կոտորածների և 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 280 տուն, 1903 թվականին՝ 314 տուն՝ 2340 հայ բնակչով, իսկ 1915 թվականին՝ 401 տուն բնակիչ։


== Տնտեսություն ==
Բնակչության հիմնական զբաղմունքը երկրագործությունն ու արհեստներն էր։ Բնակիչների բանջարեղենը վաճառվում էին Խարբերդ և Մեզիրե քաղաքների շուկաներում։


== Պատմամշակութային կառույցներ ==
Քեսրիկն ուներ Ս. Սարգիս կանգուն և Ս. Աստվածածին ու Ս. Մամաս անուններով ավերակ եկեղեցիներ։


== Կրթություն ==
Գյուղն ուներ մեկ վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նազիյա (այլ կիրառումներ)

Նազիյա, կարող է վերաբերել՝

Նազիյա - գյուղ Ռուսաստանի Լենինգրադի մարզի Կիրովսկի շրջանի կազմում։
Նազիյա - գյուղ Ռուսաստանի Լենինգրադի մարզի Կիրովսկի շրջանի կազմում։
Նազիյա - քաղաքատիպ ավան Ռուսաստանի Լենինգրադի մարզի Կիրովսկի շրջանի կազմում։
Դաշտային արտույտ

Դաշտային արտույտ (լատ.՝ Alauda arvensis), ճնճղուկանմանների կարգի, արտույտների ընտանիքի, դաշտային արտույտների ցեղի երգեցիկ թռչնի տեսակ։ Նստակյաց է, տարածված։


== Արտաքին կառուցվածք ==
Մարմնի երկարությունը 18-19 սմ է, թևերի բացվածքը՝ 30-36 սմ, կենդանի զանգվածը՝ 35-40 գ։ 
Մարմինն ամբողջովին դարչնագույն է, վերին մասը՝ նարնջադարչնագույն՝ մուգ խայտերով, փետուրները՝ բաց երիզված։ Ունի կարճ փուփուլ։ Պոչի եզրային և հետեգրային փետուրները սպիտակ են։ Տարածված է տափաստաններում, ալպյան մարգագետիններում, կիսաանապատներում։ Կուրծքը ծածկված է մանր, երկայնակի բծերով, գլխի վրա կա թույլ զարգացած փուփուլ, պոչի եզրային փետուրները սպիտակ են։ Քաշը՝ 35-45 գրամ, թևի երկարությունը՝ 96-124 մմ։


== Կենսակերպը ==

Հայաստանում բնադրվող, չվող թռչուն է։ Գարնանը վերադառնում է մարտ ամսին, աշնանը չվում է սեպտեմբեր-հոկտեմբերին։ Հանդիպում է Արարատյան հարթավայրի և հանրապետության նախալեռների հալոցքից բացված տարածություններում։ Խուսափում է անտառներից, այգիներից և բնակավայրերից։ Բնադրման համար նախապատվությունը տալիս է ծովի մակարդակից 1000 մետրից ոչ ցածր լեռնային տափաստաններին, հատկապես գերադասում է հացահատիկային ցանքատարածությունները։ Երգը կլկլոցի է նման։


== Սննդառություն ==
Սնվում է սերմերով, անողնաշարավորներով։ Առաջին բնադրազույգերը ձևավորվում են մարտի վերջից ապրիլ–մայիսի ընթացքում։ Արուն արագ և համառ թռիչքով հետապնդում է էգին կամ մեղմ ու դանդաղ թռիչքով ցուցադրելով փետրածածկի ողջ գեղեցկությունը, անընդհատ երգելով, իջնում է որևէ կոշտուկի կամ թմբի վրա, ապա նույնը կրկնելով՝ նորից օդ բարձրանում։


== Բազմացում և զարգացում ==
Բույնը փոսիկ է՝ գետնին, ցամքարը՝ խոտաբույսերից, որը քողարկում է քարերի ու թփերի տակ։ Ձվադրում է ապրիլ-մայիսին (երբեմն՝ հունիսին)։ Դնում է 23 մմ տրամագծով, սպիտակավուն՝ դարչնագույն պտերով 3-5 ձու։ Թխսակալում է էգը՝ 14 օր։ 10 օրական ձագերը բնից դուրս են գալիս, 1 շաբաթ անց տիրապետում են կայուն թռիչքին։


== Արեալը ==
Տարածված է Եվրոպայում, հյուսիսային Աֆրիկայում և Ասիայում, այդ թվում հյուսիսային Իրանում, Կորեայում, Ճապոնիայում, Ռուսաստանում։


== Աղբյուրներ ==
Ռիու Կենտի

Ռիու Կենտի (պորտ.՝ Rio Quente), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 3028 մարդ՝ 2006 թվականի տվյալներով։ Գրավում է 256,739 կմ2 տարածք։ Բնակչության խտությունը՝ 41,5 մարդ/կմ²։


== Պատմություն ==
Քաղաքը հիմնադրվել է 1988 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 39.685.962,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 15.257,96 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,806 (տվյալները՝ ՄԱԿ-ի զարգացման ծրագրի)։
Շորժայի քրոմիտի հանքավայր

Շորժայի քրոմիտի հանքավայր, հանքավայր ՀՀ Գեղարքունիքի մարզում, Սևանա լճի արևելյան ափին՝ Շորժա գյուղից 1.5 կմ արևելք։


== Բնութագիր ==
Հայտնաբերվել է 1889 թվականին։ Մագմայական հանքավայր է՝ բաղկացած երակաձև (երկարությունը՝ մինչև 65 մ հաստությունը՝ 2 մ), բնաձև (լայնակի կտրվածքը՝ մոտ 4 մ²), ոսպնյակաձև (երկարությունը՝ մինչև 30 մ, հաստությունը՝ 1-4 մ) մոտ 30 հանքամարմիններից, որոնց չափերն ըստ խորության մեծանում են։ Cr2O3-ով առավել հարուստ (մինչև 50%) հանքամարմինները գտնվում են ոսպնյակաձև դունիտային զանգվածների մեջ։ Երկրաբանական կառուցվածքում մասնակցում է սերպենտինացած պերիդոտիտ-դունիտային զանգվածը (1, 5 կմ²), որը հարում է վերին կավճի և էոցենի հրաբխանստվածքային ապարներին։
Տարբերում են հոծ, խիտ և ցանավոր հանքամարմիններ՝ կազմված քրոմշպինելիդներ, սերպենտին (անտիգորիտ, քրիզոտիլ), երբեմն՝ ձիթակն միներալներից։ Հազվադեպ հանդիպում են նաև քրոմնռնաքարեր, կալցիտ, պենտլանդիտ, միլարիտ, երբեմն՝ բնածին պղինձ։ Cr2O3-ի (40% միջին պարունակությամբ) մոտ 12 հզ․ տ հանքանյութի մի մասը 1942-1951 թվականներին արդյունահանվել է։
Շորժայի քրոմի հանքավայրն առաջին անգամ նկարագրել է Հ․ Տ․ Կարապետյանը, 1923 թվականին, 1930-1932 թվականներին հետախուզել են Ա․ Գ․ Բետեխտինը և Գ․ Հ․ Քեչեկը։ 1942-1951 թվականներին հետախուզական աշխատանքներ է կատարել Հայկական երկրաբանական վարչությունը, արդյունահանված հանքանյութը (Cr203-ը՝ 40%) վերամշակել Երևանի «Քրոմպիկ» գործարանը։
Սարալանջի պատմության և մշակույթի անշարժ հուշարձանների ցանկ (այլ կիրառումներ)

Սարալանջի պատմության և մշակույթի անշարժ հուշարձանների ցանկ, կարող է վերաբերել՝

Սարալանջի պատմության և մշակույթի անշարժ հուշարձանների ցանկ - Արագածոտնի մարզի Սարալանջ գյուղի պատմության և մշակույթի հուշարձանների ցանկը
Սարալանջի պատմության և մշակույթի անշարժ հուշարձանների ցանկ - Լոռու մարզի Սարալանջ գյուղի պատմության և մշակույթի հուշարձանների ցանկը
Սարալանջի պատմության և մշակույթի անշարժ հուշարձանների ցանկ - Կոտայքի մարզի Սարալանջ գյուղի պատմության և մշակույթի հուշարձանների ցանկը
Սարալանջի պատմության և մշակույթի անշարժ հուշարձանների ցանկ - Շիրակի մարզի Սարալանջ գյուղի պատմության և մշակույթի հուշարձանների ցանկը
(4358) Լինն

(4358) Լինն (անգլ.՝ Lynn), աստերոիդ աստերոիդների հիմնական գոտում։ Հայտնաբերվել է 1909 թվականի հոկտեմբերի 5-ին Ֆիլիպ Կովելի կողմից Գրինվիչում։
Միջին հեռավորությունը Արեգակից կազմում է 2,60567 ա. մ., առավելագույնը մոտենում է 2,1555 ա. մ. հեռավորության վրա և հեռանում 3,0558 ա. մ.։ Արեգակի շուրջ մեկ ամբողջական պտույտ է կատարում 1536,31 երկրային օրվա ընթացքում, իր ուղեծրով շարժվելով միջինում 0,234328 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4358) Լինն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջունգ Գա Ռամ

Ջունգ Գա Ռամ (կորեերեն՝ 정가람, փետրվարի 23, 1993(1993-02-23), Հարավային Կորեա), հարավկորեացի դերասան։ Առավել հայտնի է դարձել «Չորրորդ հորիզոնական» (2016), «Բանաստեղծն ու տղան»  (2017), «Սպասում» (2012), «Սիրային տագնապ» (2019) ֆիլմերում ունեցած դերերով։


== Ֆիլմագրություն ==


=== Ֆիլմ ===


=== Հեռուստասերիալներ ===


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Jung Ga-ram at Management Soop
Jung Ga-ram Internet Movie Database կայքում
Խոսե Պատրիսիո Գուջիարի

Խոսե Պատրիսիո Գուջիարի Կորնիլիոնե (իսպ.՝ José Patricio Guggiari Corniglione), (մարտի 17, 1884(1884-03-17), Ասունսյոն, Պարագվայ - հոկտեմբերի 29, 1957(1957-10-29), Բուենոս Այրես, Արգենտինա), պարագվայական քաղաքական գործիչ։
Եղել է իրավունքի և հասարակական գիտությունների դոկտոր։ Շարունակել է Լիբերալ Սահմանադրական կուսակցության հիմնադրումը և 1912 թ. ընտրվել է պատգամավոր։ 1920 թ. նշանակվել է Արտաքին Գործերի նախարար, իսկ 1922 թվականին իր կուսակցության ղեկավար։ 1924 թվականին ընտրվել է Պարագվայի Ազգային Ժողովի նախագահ, իսկ 1928 թվականին ընտրվել է Պարագվայի նախագահ 4 տարով (1928 թ. օգոստոսի 28 - 1932 թ. օգոստոսի 15)։
Իսաև (Կամենսկի շրջան)

Անվան այլ կիրառումների համար տե՛ս՝ Իսաև (այլ կիրառումներ)Իսաև (ռուս.՝ Исаев), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Մտնում է Գուսևսկի գյուղական համայնքի կազմի մեջ։
Լեսլի Ման

Լեսլի Ման Ապատոու (անգլ.՝ Leslie Mann Apatow, մարտի 26, 1972(1972-03-26), Սան Ֆրանցիսկո, Կալիֆոռնիա), ամերիկացի կատակերգական դերասանուհի։


== Կյանք և կարիերա ==
Մանը ծնվել է Կալիֆորնիա նահանգի Սան Ֆրանցիսկո քաղաքում։ Դերասանուհին իր կարիերան սկսել է 17 տարեկանում՝ նկարահանվելով գովազդային հոլովակներում։ 1995 թվականին 500 հավակնորդներից նա է ընտրվել «Մալուխագործը» ֆիլմում խաղալու համար, իսկ դրան հաջորդող մի քանի տարիների ընթացքում փոքրիկ դրվագային դերեր է խաղացել ֆիլմերում և հեռուստասերիալներում։
Մանը ճանաչում է ձեռք բերել «Մի քիչ հղի» ֆիլմում խաղացած Քեթրին Հայգլի կերպարով, որը հերոսուհու քույրն է։ Դրանից հետո Մանի դերասանական կարիերան վերելք է ապրել, և նա նկարահանվել է «Funny People», «This Is 40» և «Ուզում եմ քեզ նման» կատակերգական ֆիլմերի գլխավոր դերերում։


== Անձնական կյանք ==
1997 թվականի հունիսի 9-ին ամուսնացել է ռեժիսոր Ջադ Ապատոուի հետ։ Նրանք ծանոթացել են «Մալուխագործը» ֆիլմի նկարահանումների ժամանակ։ Զույգն ունի երկու դուստր՝ Մոդ Ապատոուն (1997 թվական, դեկտեմբերի 15) և Այրիս Ապատոուն (2002 թվականի հոկտեմբերի 12)։


== Ֆիլմագրություն ==


== Ծանոթագրություններ ==


== Արտաքին հղումներ ==
Լեսլի Մանը (անգլ.) Internet Movie Database կայքում
Վերջին լեռնանցք (ֆիլմ, 1971)

Վերջին լեռնանցք (ադրբ.՝ Axırıncı aşırım), ադրբեջանական սև-սպիտակ ֆիլմ; Ռեժիսոր Քամիլ Ռուստեմբեկովի ֆիլմերից, որի գլխավոր դերերը մարմնավորում են Հասան Մամեդովը, Ադիլ Իսգենդերովը, Համլետ Խանըզադեն, Հասան Թուրաբովը, Շամսի Բադալբեկլին։ նկարահանվել է 1971 թվականին Ֆարման Քարիմզադեի համանուն գրքով։ Ֆիլմը պատմում է 1930-ական թվականների սկզբին Ադրբեջանի մի գյուղում ընթացող քաղաքացիական պատերազմի և խորհրդային կարգերի հաստատման մասին։


== Սյուժե ==
Ֆիլմը գործողությունները ծավալվում են քաղաքացիական պատերազմի մեջ ներգրավված Ադրբեջանում, 1930 թվականին։


== Դերերում ==


== Տես նաև ==
Ադրբեջանական կինո


== Աղբյուրներ ==
Азербайджанской ССР кинематография. Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 13
Кино: Энциклопедический словарь / Гл. ред. С. И. Юткевич; Редкол.: Ю. С. Афанасьев, В. Е. Баскаков, И. В. Вайсфельд и др. — Москва: Советская энциклопедия, 1987. — стр. 16.
Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 4.


== Ծանոթագրություններ ==
Աբդուլա Գյուլ

Աբդուլա Գյուլ (թուրքերեն՝ Abdullah Gül), թուրք քաղաքական գործիչ, ով եղել է Թուրքիայի 11-րդ նախագահը (2007-2014)։ Ծնվել է 1950 թվականի հոկտեմբերի 29-ին։ Գյուլը նախապես հինգ ամիս եղել է Թուրքիայի վարչապետ (2002-2003) և Թուրքիայի արտաքին գործերի նախարար (2003-2007)։
Թուրքիայի վարչապետ Ռեջեփ Թայիփ Էրդողանի ընտրումը Աբդուլա Գյուլին իբրև նախագահական թեկնածու զորավոր ընդդիմություն է տեսել աշխարհիկ թուրքերի կողմից։ 2007 թվականի մայիսին, Գյուլի առաջին փորձը նախագահ լինելու խափանվել է Սահմանադրական դատարանի աշխարհական անհանգստությունը Գյուլի իսլամիստ հավատքների վրա, քանի որ իր կինը, Հայրյունիսա Գյուլը, կրում է հիջաբ, որը նշանակում է քաղաքական իսլամ։ Սակայն, 2007 թվականի պառլամենտական ընտրություններից հետո, որը հաղթել է ԱԿՊ կուսակցությունը 46.6% ձայների հարաբերակցությամբ, Գյուլ ընտրվում է նախագահ։ Գյուլը միակ թուրք առաջնորդն է, ով 2008 թվականին այցելել է Հայաստան։ Այս այցը «դավաճանություն» է կոչվել ազգայնական թուրքերի կողմից։


== Աղբյուրներ ==


== Արտաքին հղումներ ==
Աբդուլա Գյուլի կայքը Archived 2007-09-12 at the Wayback Machine.
Հաղարջենի Բիբերշտեյնի

Հաղարջենի Բիբերշտեյնի, տերևաթափ թուփ՝ մինչև 2 մ բարձրությամբ, մերկ, բաց գույնի ընձյուղներով։ Կեղևը գորշ է, սկզբում հարթ, այնուհետև՝ ճաքճքող։ Տերևները հնգաբլթակ են, մինչև 10 սմ երկարությամբ և 13 սմ լայնությամբ, երկու կողմից մերկ։ Ծաղկաբույլերը ողկույզներ են, 4 - 12 սմ երկարությամբ, կազմված 12 - 50 մուգ ծիրանագույն ծաղիկներից։ Հատապտուղները մանր են, 0,6 - 0,8 սմ տրամագծով, մուգ դարչնագույն, դժվարությամբ են ուտվում։ Ծաղկում է մայիսին, պտուղները հասունանում են հուլիսին։ Տարածված է Կովկասում, Սիբիրում, Ալթայում։ Հանդիպում է Հայաստանի հյուսիսային շրջաններում, Սևանի ավազանում, Ապարանում, ձանգեզուրում, աճում է անտառներում, անտառների Եզրերին, ժայռերի վրա, կիրճերում, վերին լեռնային գոտիներում։ 
Պտուղները խիստ արժեքավոր են, սև են, ունեն յուրահատուկ բույր և պարունակում են մեծ քանակությամբ վիտամիններ B 80 - 100 և C 250 - 300 մգ/տոկոս։ Օգտագործվում են թարմ և վերամշակված վիճակում, դրանցից պատրաստում են մուրաբա, կոմպոտ, ըմպելիք և այլն։ Տերևները, որոնք օգտագործվում են որպես թեյի սուռոգատ, պարունակում են մինչև 400 մգ/տոկոս C վիտամին։ Խոնավասեր է, ցրտադիմացկուն, ստվերատար, պահանջկոտ է հողի նկատմամբ։ Խորհուրդ է տրվում լայնորեն օգտագործել կանաչապատման բնագավառում, որպես արժեքավոր դեկորատիվ թփատեսակ։ Պիտանի է հիմնականում միջին և բարձր լեռնային գոտիներում մշակելու համար։
Արտագերս (գիրք)

Անվան այլ կիրառումների համար տե՛ս՝ Արտագերս (այլ կիրառումներ)Արտագերս ― ժողովածու-գիրք Ալեքսանդր Թոփչյանի հեղինակությամբ։ Այն հեղինակի առաջին փորձն էր գեղարվեստական արձակում է և հրատարակվել է 1994 թ. «ԱԶԳ» օրաթերթի հրատարակչությունում՝ ՀԲԸՄ Ալեք Մանուկյան Մշակութային Հիմնադրամի հովհանավորության տակ։ Գրքի մեջ են մտել 3 պիես, մեկ կինոսցենար և մեկ պատմվածք


== Բովանդակություն ==
Պիեսներ.Արտագերս
Տան Հացը
Մահն ԼյուցիֆերիԿինոսցենար.Խնդիրը պահանջում է պարզելՊատմվածք.Պատմություն զրոյի


== Տես նաև ==
Ալեքսանդր Թոփչյան
Վոլչյա (Հյուսիսային Դոնեցի վտակ)

Վոլչյա (ուկրաիներեն՝ Во́вча), գետ Ռուսաստանի Դաշնությունում (Բելգորոդի մարզ, Խարկովի մարզ)։


== Աշխարհագրություն ==
Վոլչյա գետը սկիզբ է առնում Բելգորոդի մարզ, Ռուսաստանի Դաշնությունից և թափվում է Հյուսիսային Դոնեց (գետ)։ Գետը պատկանում է Ազովի ծովի ավազանին։ Գետի ափին են գտնվում Վոլչանսկ քաղաքը։


== Հիդրոգրաֆիա ==
Վոլչյա գետի երկարությունը կազմում է 90 կմ, ավազանի մակերեսը՝ 1340 կմ2 է։ Գետի ջրի ծախսը միջինում կազմում է 3,11 մ3։


== Վտակներ ==
Վոլչյա գետի վտակներն են Պլոտվա, Կարաեչնի Յար, Սպիտակ Յար գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Լատիներեն արտահայտությունների ցանկ (ամբողջը)

Այս էջը ներկայացնում է ամենատարածված լատիներեն արտահայտությունների հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկը, ավելի հեշտ օգտագործելու համար, այբբենական կարգով բաժանված է քսան ենթաէջերի, այն օգտագործողների համար, ովքեր կգերադասեն գործ ունենալ ավելի կարճ էջերի հետ։ 
Ցանկի պարունակությունը կարելի է խմբագրել՝ մտնելով քսան այբբենական ենթաէջերից յուրաքանչյուրի մեջ, բայց ոչ այս էջից։ Այն միայն ինքնաշխատորեն արտացոլում է բոլոր մյուս ենթաէջերում կատարված փոփոխությունները՝ «Transclusion» կոչվող ծրագրային գործիքի միջոցով, որը օգնում է մեկ էջի բովանդակությունը ներառնել մեկ այլ էջի մեջ։ Այբբենական կարգով դասավորված ենթաէջերի մեջ կարող եք մտնել կամ Լատիներեն արտահայտությունների ցանկ էջից, կամ այս էջի վերջում գտնվող Լատիներեն արտահայտությունների այբբենական ցանկից։
Ամբողջական ցանկը ինքնաշխատորեն կփոխվի մյուս քսան ենթաէջերից յուրաքանչյուրում կատարված փոփոխությունների հետ, որոնք անմիջապես կերևան նաև ամբողջական ցանկում։ 


== A ==


== B ==


== C ==


== D ==


== E ==


== F ==


== G ==


== H ==


== I ==
{{: Լատիներեն 

արտահայտությունների ցանկ «J»}}


== L ==


== M ==


== N ==


== O ==


== P ==


== Q ==


== R ==


== S ==


== T ==
Րոպե որի բլիթներ աութ վիճակը գիր բոլորը գեղջուկ սակայն հի թուրքիայի։


== U ==


== V ==


== Հղումներ ==


== Ծանոթագրություններ ==
Սպարտակ և Կալաշնիկով

Սպարտակ և Կալաշնիկով (ռուս.՝ Спартак и Калашников), ռուսական ֆիլմ, որն էկրան է բարձրացել 2002 թվականին։ Ռեժիսոր Անդրեյ Պրոշկինի առաջին ֆիլմն է, որի համար նա ստացել է «Ոսկե արծիվ» մրցանակ խաղարկային կինոյում լավագույն ռեժիսորական նորամուտի համար։


== Սյուժե ==
Ֆիլմը մանկատան 13-ամյա սան Շուրկա Կալաշնիկովի արկածների մասին է, որը բոլորին ներկայանում է իբրև հրաձգային զենքի հայտնի կոնստրուկտոր Միխայիլ Կալաշնիկովի թոռը։ Շուրկան թափառաշրջիկ կյանք է վարում Սպարտակ անունով շան հետ միասին, որը ոչ թե շուն է, այլ իսկական ընկեր։ Նրանց բարեկամությունը բազմիցս ենթարկվում է նվիրվածության և հավատարմության փորձությունների։ Ճակատագիրը նրանց բերում է մեկ «նոր ռուսների», մեկ՝ անապաստարանների մոտ, մեկ էլ ծառայողական շների զորամաս։


== Դերերում ==


== Սաունդթրեք ==
«7Б» — «Знаю! Будет!»
Mangol — «Summertime», «С краю»
Յուլյա Չիչերինա — «Ту-лу-ла», «Море», «Блюдца»
«Барабанда» — «Базара нет»


== Մրցանակներ ==
Գլխավոր դերակատար Յարոսլավ Ռոշչինը պարգևատրվել է Մոսկվայի կրթության դեպարտամենտի մրցանակով և դիպլոմով` գլխավոր մանկական դերի լավագույն կատարման համար Հայրենական կինոյի մոսկովյան առաջին փառատոնում։


== Ծանոթագրություններ ==


== Արտաքին հղումներ ==
«Սպարտակ և Կալաշնիկով»(անգլ.) ֆիլմը Internet Movie Database կայքում 
Рассказ о подготовке собак к фильму Спартак и Калашников
«Սպարտակ և Կալաշնիկով» ֆիլմը ruskino.ru կայքում Archived 2021-02-24 at the Wayback Machine.
Ֆիլմի պաշտոնական կայքը Archived 2021-01-20 at the Wayback Machine.
Ազատամուտ

Ազատամուտ, գյուղ Հայաստանի Տավուշի մարզի Իջևանի տարածաշրջանում, մարզկենտրոն Իջևան քաղաքից մոտ 11 կմ հյուսիս-արևելք, Երևանից 149 կմ հեռավորության վրա։ Գյուղի տարածքը կազմում 0,5 կմ քառակուսի է։ Ծովի մակերևույթից բարձրությունը 580 մ է։ Գտնվում է բարեխառն գոտում, անտառազուրկ է, ամռանը միջին ջերմաստիճանը +32 C է, ձմռանը՝ +3 C։
Ազատամուտը հիմնադրվել է 1970 թվականին։ Մինչև 1978-ի հունվարի 25-ը կոչվել է Բենտոնիտային կավերի գործարանին կից ավան։ Ազատամուտ անունը ստացել է 1920-ի նոյեմբերին 11-րդ Կարմիր բանակի այստեղով մուտքը Հայաստան խորհրդանշելու համար։


== Բնակչություն ==
Ըստ Հայաստանի 2011 թ. մարդահամարի արդյունքների՝ Ազատամուտի մշտական բնակչությունը կազմել է 2513, առկա բնակչությունը՝ 2058 մարդ, բնակչության փոփոխությունը ժամանակի ընթացքում՝ ստորև.


== Տնտեսություն ==
Բնակչությունը հիմնականում աշխատում է բենտոնիտի գործարանում։ Զբաղվում են նաև առևտրով և ծխախոտի վերամշակումով։


== Ծանոթագրություններ ==
Գմիրի

Գմիրի (ռուս.՝ Гмыри), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի Բարձրագույն խումբ 1992 (ֆուտբոլ)

«Հայաստանի Բարձրագույն խումբ 1992ը» Հայաստանի ֆուտբոլի առաջնության Բարձրագույն խմբի առաջին առաջնությունն է։ Այն սկսվել է 1992 թվականի ապրիլի 9-ին և ավարտվել նույն թվականի նոյեմբերի 5-ին։


== Նախաբան ==
Նախքան մրցաշրջանի մեկնարկը, նորաստեղծ «ՀՄՄ» ֆուտբոլային ակումբը միաձուլվեց Երևանի «ՖԻՄԱ» ակումբի հետ՝ ստեղծեով «ՀՄՄ-ՖԻՄԱ» ֆուտբոլային ակումբ։ Առաջին շրջանի ավարտից հետո, Նոյեմբերյանի «Պահածոյագործ» ակումբը վերանվանվեց «Ազնավուր»։


== Անվանափոխումներ ==
«Կոշկագործ» ՖԱ → «Շենգավիթ» ՖԱ
«Պահածոյագորց» ՖԱ → «Ազնավուր» ՖԱ


== Աղյուսակ ==


=== Առաջին շրջան ===


==== Ենթախումբ 1 ====


===== Արդյունքներ =====


==== Ենթախումբ 2 ====


===== Արդյունքներ =====


=== Երկրորդ շրջան ===


==== Առաջատարների ենթախումբ, նախնական աղյուսակ ====


==== Առաջատարների ենթախումբ, վերջնական աղյուսակ ====


===== Արդյունքներ =====


==== Ետնապահների ենթախումբ, նախնական աղյուսակ ====


==== Ետնապահների ենթախումբ, վերջնական աղյուսակ ====


===== Արդյունքներ =====


== Ռմբարկուներ ==


== Տես նաև ==
Հայաստանի Առաջին խումբ 1992
Հայաստանի Անկախության Գավաթ 1992


== Արտաքին հղումներ ==
1992 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Միխայիլ Իվանովիչ Աստվածատուրով

Միխայիլ Իվանովիչ Աստվածատուրով (, ՌԽՖՍՀ), խորհրդային միության բժիշկ, նյարդավիրաբույժ և նեյրոտրավմատոլոգ։


== Կենսագրություն ==


=== Մանկություն ===
Ծնվել է Դերբենտում։


=== Ուսում ===
Միջնակարգ կրթություն ստացել է Թիֆիլիսի դասական առաջին գիմնազիայում։ 1900-ականներին Պետերբուրգում ավարտել է Պետերբուրգի համալսարանի բնագիտական առարկաների ֆակուլտետը, որից հետո՝ 1904 թվականին Ռազմաբժշկական ակադեմիան՝ «Գերազանց բժիշկ» կոչումով։ 1908 թվականին պաշտպանել է դոկտորական դիսերտացիան՝ "Клинические и экспериментально-психологические исследования речевой функции" («Խոսքային ֆունկցիայի կլինիկական և փորձարարահոգեբանական հետազություններ»)։


=== Գործուղում ===
Դոկտորական դիսերտացիան պաշտպանելուց հետո մեկնել է արտասահման եռամյա գործուղման, որի ժամանակ սովորել և աշխատել է Ավստրիայում, Անգլիայում, Գերմանիայում, Ֆրանսիայում և այլուր։ Արևմուտքի գիտնականների հետ, որոնց հանդիպել էր Միխայիլ Իվանովիչը, նա շատ բարձր էր գնահատում և առանձնացնում Բաբինսկուն և Էդինգերին։ Արտասահմանում եռամյա գործուղման ընթացքում նա աշխատել է Լյուդվիգ Էդինգերի (Մայնի Ֆրանկֆուրտ), Ժոզեֆ Բաբինսկու (Փարիզ), Գերման Օփենհեյմի (Բեռլին), Վիլհելմ Էրբի (Հայդելբերգ) և այլոց մոտ։


=== Գործունեություն ===
1917 թվականին Ռազմաբժշկական ակադեմիայում դարձել է նյարդային հիվանդությունների ամբիոնի վարիչ, որը գլխավորել է 20 տարի (1917-1936), մինչև կյանքի վերջին օրերը։


=== Գիտական աշխատանքներ ===
«Հոգեբուժություն և հոգեանալիզ» (1923), «Նյարդային հիվանդույթունների դասագիրք» (1925), «Ռազմական նևրոպաթոլագիականության աշխատություն» (1935, խմբագիրև հեղինակ) և մոտ 100 գիտական աշխատանքներ։


== Մրցանակներ և կոչումներ ==
Գիտությունների դոկտոր (1908)
Պրոֆեսոր (1912)
ՌԽՖՍՀ գիտությունների վաստակավոր գործիչ


== Մահ ==
Հանկարծակի մահը նրան հասել է 58-ամյա հասակում։ Թաղված է Սանկտ Պետերբուրգի Կազաչյան գերեզմանոցում՝ Ալեքսանդրա-Նևսյան մայրավանքի տարածքում։


== Հիշատակ ==
Նրա անվանումով կոչվել է Ռազմաբժշկական ակադեմիայի նյարդային հիվանդությունների ամբիոնը և հիվանդանոցը։


== Այլ ==
Հիշատակվել է Իվան Եֆրեմովի «Ածելու սայրը» վեպում։


== Գրականություն ==


=== Մատենագրություն ===
Раздольский И. Я. Михаил Иванович Аствацатуров и его роль в развитии невропатологии, в кн.։ Вопр. общей и клин, невропатол., под ред. С. Н. Давиденкова, т. 2, с. 362, Л. 1949
Шендерович Л. М. Очерки развития отечественной невропатологии, с. 233, Красноярск, 1962.


=== Գրվածքներ ===
Клинические и экспериментально-психологические исследования речевой функции, дисс., Спб., 1908
Симптоматология поражения пирамидного пучка с точки зрения физиологии условных рефлексов, Психиат. газ., № 2, с. 25, 1918
Психотерапия и психоанализ, Пг., 1923
Нервные болезни, в кн.։ Ошибки в терапии и диагностике, под ред. С. А. Бруштейна, с. 444, М.—Л., 1930
О реперкуссии и ее значении для объяснения некоторых клинических явлений,Сов.врач, газ., №23—24,с. 1287, 1932
Обзор современного положения проблемы боли, Совр. психоневрол., № 6, с. 141, 1935
О психосоматическом взаимоотношении при заболеваниях внутренних органов, Клин, мед., т. 12, № 9, с. 1261, 1934
Учебник нервных болезней, М.—Л., 1939


== Ծանոթագրություններ ==


== Արտաքին հղումներ ==
Միխայիլ Իվանովիչ Աստվածատուրով
Կենսագրությունը՝ Դերբենտ քաղաքի կայում
Ռիբնովսկի շրջան

Ռիբնովսկի շրջան (ռուս.՝ Рыбновский район), մունիցիպալ շրջան Ռուսաստանի Դաշնության Ռյազանի մարզում։
Ստեղծվել է 1929 թվականին։ Վարչական կենտրոնը՝ Ռիբնոե։


== Աշխարհագրություն ==
Շրջանի տարածքի մակերեսը կազմում է 1407 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 35585 մարդ։ Բնակչության խտությունը կազմում էր 25,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռաֆայել Ժամբեյրու

Ռաֆայել Ժամբեյրու (պորտ.՝ Rafael Jambeiro), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 22 620 մարդ՝ 2006 թվականի տվյալներով։ Գրավում է 1 234,248 կմ2 տարածք։ Բնակչության խտությունը՝ 18,3 մարդ/կմ²։
Քաղաքի տոնը նշվում է դեկտեմբերի 12-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 36.280.798,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.604,56 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,569 (տվյալները՝ ՄԱԿ-ի զարգացման ծրագրի)։
Բաուսեն

Բաուսեն (օքս.՝ Bausen, կատ.՝ Bausén, իսպ.՝ Bausén), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը մտնում է Վալ դ'Արան շրջանի կազմի մեջ։ Տարածքը կազմում է 17,62կմ2։ Բնակչությունը 60 մարդ (2008 թվականի տվյալներով)։


== Արտաքին հղումներ ==
Página web del Ayuntamiento Archived 2014-10-30 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Էսկաբեչե

Էսկաբեչե (իսպ.՝ escabeche)՝ իսպանական խոհանոցի ուտեստ, կծու սոուսով մարինացված ձուկ։ Այս ուտեստը կարելի է օգտագործել տարբեր ձկնատեսակների համար - ինչպես սպիտակ, այնպես էլ կարմիր։ Սակայն հաճախ օգտագտագործում են փոքր ձկնատեսակների համար, օրինակ սարդինաձկների, միջին ծովատառեխների։
Ձուկը կարճ ժամանակով տապակվում է ձիթապտղի ձեթով, միևնույն ժամանակը պատրաստվում է մարինադ, որի մեջ ավելացնում են տարբեր տեսակի կծու համեմունքներ, ինչպիսիք են շաֆրան, լավրովի տերև, սխտոր, չիլի, կիտրոնի համեմունք։ Մարինադը հասցնել եռման աստիճանի ապա ավելացնել տաք ձուկը։ Ուտեստը մատուցել սառը վիճակում։
Այս ուտեստը հայտնի է Իսպանիայում, ինչպես նաև նախկին իսպանական գաղթօջախներում, Մեքսիկայում, Կենտրոնական և Հարավային Ամերիկայում։ Այս ուտեստը կարելի է վաճառել նաև պահածոյացված վիճակում։


== Ծանոթագրություններ ==
Պլեխով (գյուղ, Օրոժիցյայի շրջան)

Անվան այլ կիրառումների համար տե՛ս՝ ՊլեխովՊլեխով (ուկրաիներեն՝ Плехів), գյուղ Ուկրաինայի Պոլտավայի մարզի Օրոժիցյայի շրջանում։
2001 թվականի տվյալներով Պլեխով գյուղում բնակվում էր 716 մարդ։ Բնակավայրը զբաղեցնում է 2888 կմ² տարածք։ Բնակչության խտությունը կազմում էր 247,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաղարան (1989)

Տաղարան (1989), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1989 թվի տակ։ Ձեռագիրը գրվել է 1647 թվականին Մարգար դպիր գրիչի կողմից։ Գրված է թղթի վրա, որը ունի 13,5 x 9,7 չափս։ Ձեռագիրը կազմված է 342 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ դեղին մետաքս։ Հիշատակարաններ՝ 101բ, 239բ, 296բ, 341բ։


== Բովանդակություն ==
Չափաբերականք (Առ. Բաղիշեցի, Առ. Սիւնեցի, Առ. Դավրիժեցի, Մկր. Նաղաշ, Յովհ Պլուզ, Հովհ.Թլկուրանցի, Գր. Նարեկացի, Գր. Աղթամարցի, Գր․ Պահլաւունի, Ներս. Շնորհալի, Աղ. Ջուղայեցի, Մուրատ Խիկար, Սիմէոն վրդ., Տէր Մխիթար, Մարտիրոս, անանունք)։


== Ծանոթագրություններ ==
Ստիպե Լոնչար

Ստեպան (Ստիպե) Լոնչար (բոս․՝ Stjepan Lončar, նոյեմբերի 10, 1996(1996-11-10), Մոստար, Հերցեգովինա-Ներետվա կանտոն, Բոսնիա և Հերցեգովինա ֆեդերացիա, Բոսնիա և Հերցեգովինա), բոսնիացի ֆուտբոլիստ, խորվաթական «Ռիեկա» ակումբի և Բոսնիա և Հերցեգովինայի ազգային հավաքականի կիսապաշտպան։


== Ակումբային կարիերա ==
Ստեպան Լոնչարը «Շիրոկի Բրիեգ» ակումբի սան է։ 2016 թվականի հուլիսի 24-ին «Վիտեզի» դեմ խաղում նա իր նորամուտն է նշել Բոսնիա և Հերցեգովինայի առաջնությունում։ 
2017 թվականին Լոնչարն օգնել է ակումբին նվաճելու Բոսնիա և Հերցեգովինայի գավաթը։ Նոյեմբերի 4-ին «Չելիկի» դեմ խաղում Ստիպեն խփել է իր առաջին գոլը «Շիրոկի Բրիեգի» կազմում։ 
2018 թվականի ամռանը Լոնչարը տեղափոխվել է խորվաթական «Ռիեկա» ակումբ՝ կնքելով 3 տարվա պայմանագիր։ «Ռուդեշի» դեմ խաղում նա իր նորամուտն է նշել Խորվաթիայի առաջնությունում։ 2019 թվականի փետրվարի 10-ին Զապրեշիչի «Ինտերի» դեմ խաղում Ստիպեն խփել է իր առաջին գոլը «Ռիեկայի» կազմում։ Նույն թվականին և հաջորդ մրցաշրջանում նա օգնել է թիմին երկու անգամ նվաճելու Խորվաթիայի գավաթը։ «Ռիեկայի» հետ պայմանագրի ժամկետն ավարտվում է 2021 թվականի հունիսի 15-ին։


== Միջազգային կարիերա ==
2018 թվականի փետրվարի 1-ին Մեքսիկայի ազգային հավաքականի դեմ ընկերական խաղում Ստիպե Լոնչարը նշել է իր նորամուտը Բոսնիա և Հերցեգովինայի ազգային հավաքականում։ Այնտեղ նա անցկացրել է 9 խաղ։


== Նվաճումներ ==
Ակումբային
«Շիրոկի Բրիեգ»

Բոսնիա և Հերցեգովինայի գավաթակիր՝ 2016/2017«Ռիեկա»

Խորվաթիայի կրկնակի գավաթակիր՝ 2018/2019, 2019/2020


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Վասիլևկա (գյուղ, Ամվրոսիևսկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Վասիլևկա գյուղում բնակվում էր 878 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կույբիշևի շրջան (Ռոստովի մարզ)

Անվան այլ կիրառումների համար տե՛ս՝ Կույբիշևի շրջան (այլ կիրառումներ)
Կույբիշևի շրջան (ռուս.՝ Куйбышевский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Կույբիշևո գյուղը։ Տարածքը կազմում է 871 կմ², բնակչությունը՝ 14,9 հզ. (2010 թ. տվյալներով)։ Շրջանի մեջ է մտնում 3 գյուղական համայնք։
Թառայան

Թառայան, հայկական ազգանուն։


== Ազգանունը կրողներ ==
Արամ Միսակի Թառայան (1897-1959), հայ բժիշկ, Երկրորդ աշխարհամարտի մասնակից։
Սեդրակ Թառայան (1862-1916), հայ արձակագիր, դրամատուրգ, գրականագետ, խմբագիր։
Վերգինե Մակարի Թառայան (1905-1985), քիմիկոս։


== Ծանոթագրություններ ==
Ագրա (այլ կիրառումներ)

Ագրա, կարող է վերաբերել՝

Ագրա - կոմունա Իտալիայում։ Գտնվում է Լոմբարդիա մարզում` Վարեզե գավառում
Ագրա - քաղաք Հնդկաստանի հյուսիսում, Ուտար-Պրադեշ նահանգում, Ջամնա գետի (Գանգեսի վտակ) ափին
Սահակ Մանվելյան

Սահակ Արմենակի Մանվելյան (1916 - անհայտ), հայ արձակագիր, դրամատուրգ, ճարտարապետ։ ԽՍՀՄ գրողների միության անդամ 1957 թվականից։


== Կենսագրություն ==
Սահակ Մանվելյանը ծնվել է 1916 թվականին։ Չնայած մասնագիտությամբ ճարտարապետ է, բայց երկար տարիներ զբաղվել է մանկավարժական աշխատանքով։ Աշխատել է նաև «Սովետական Վրաստան» թերթի խմբագրությունում։ Նրա առաջին գործը տպագրվել է 1931 թվականին, «Կարմիր ծիլեր»-ում։ Ս. Մանվելյանի մի շարք գործեր լույս են տեսել վրացերեն և ռուսերեն։ Նրա սցենարով ռեժիսոր Շ. Խոմերիկին ստեղծել է «Անխախտ բարեկամություն» կինոակնարկը («Վրացֆիլմ»)։ Թբիլիսիի Ստեփան Շահումյանի անվան հայկական դրամատիկական թատրոնը բեմադրել է Մանվելյանի «Լուսակերտի աղջիկը», «Այգիների երգը», «Ուրիշի կինը պիեսները։ Մանվելյանը Մարո Բինիաշվիլու հետ հայերենից վրացերեն է թարգմանել Դերենիկ Դեմիրճյանի «Վարդանանք» վեպը։


== Երկեր ==
Իմ ծանոթները (պատմվածքներ և նովելներ), Երևան, «Հայաստան»-«Սաբճոթա Սաքարթվելո», 1966, 395 էջ։
Տունը կանգուն է, Երևան, «Հայաստան», 1974, 258 էջ։
Կյանքի ժպիտը, Թբիլիսի, «Մերանի», 1976, 391 էջ։
Ամպրոպից հետո։ Նովելներ ու պատմվածքներ։ Թբիլիսի։ Մերանի, 1979։


== Ծանոթագրություններ ==
Ջոնսոն շրջան (Կանզաս)

Անվան այլ կիրառումների համար տե՛ս՝ Ջոնսոն շրջան (այլ կիրառումներ)Ջոնսոն շրջան (անգլ.՝ Johnson County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.235 կմ² է, բնակչությունը՝ 506.562 մարդ (2000 թ. տվյալներով)։ Շրջկենտրոնն է Օլաթի բնակավայրը։ Կազմավորվել է 1855 թ.։
Լեռնահովտային քամիներ

Լեռնահովտային քամիներ, տեղական քամիներ, փչում են ցերեկը՝ հովիտներով ու լեռնալանջերով դեպի լեռները (հովտային քամի), երեկոյան՝ հակառակ ուղղությամբ (լեռնային քամի)։ Օդային հոսանքների նման շրջանառությունը հետևանք է օրվա ընթացքում շրջակա լեռների ու հարթավայրերի անհավասարաչափ տաքանալու և սառչելու։


== Լեռնահովտային քամիները Հայաստանում ==
Հայաստանում դիտվում են գրեթե ամենուրեք, հատկապես ամռանը՝ պարզկա եղանակին։ Լավ արտահայտված են Արարատյան գոգավորությունում, դիտվում են ամբողջ տարվա ընթացքում, ուժեղանում հունիս-սեպտեմբերին. արագությունը՝ 3-ից 15-20 մ/վ։ 
Հովտային քամին սկսվում է առավոտյան, կեսօրին արագությունը հասնում է առավելագույն արժեքին։ Երեկոյան (մոտավորապես ժ. 18-19-ին) սկսվում է լեռն, քամին, ժ. 22-23-ին հասնում է առավելագույն արագության։ 
Երևանում Լեռնային քամիները սկսվում են մայրամուտից առաջ՝ ժ. 16-17-ին, ամռանը դրանց շնորհիվ գիշերները լինում են համեմատաբար զով, և մեծանում է օդի ջերմաստիճանի օրական տատանման լայնույթը։ 
Լեռնային քամիները Սևանի ավազանում հաճախ զուգակցվում են լճային բրիզների հետ։ Լեռնային քամիները դեպի լեռներ շարժվելիս իրենց հետ տանում են ջրային գոլորշի, որը հասնելով որոշ բարձրության, խտանում է և նպաստում ամպերի առաջացմանը։
Շատենուա (Ստորին Հռենոսի գավառ)

Շատենուա (ֆր.՝ Châtenois), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 3893 մարդ, բնակչության խտությունը` 267.19 մարդ/կմ²։ Բնակավայրը զբաղեցնում է 14.57 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2660 աշխատունակ (15-64 տարեկան) բնակիչ, որոնցից ակտիվ էին 2014-ը, իսկ ոչ ակտիվները` 646։ Ակտիվության ցուցանիշը կազմում է 75,7 %։ 2014 աշխատունակ մարդկանցից աշխատել է 1820 անձ (959 տղամարդ և 861 կին)։ Գործազուրկ են եղել 194 անձ (98 տղամարդ և 96 կին)։ 646 անաշխատունակներից 195-ը եղել են աշակերտներ կամ ուսանողներ, 247-ը` թոշակառուներ, իսկ 204-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կոնստանտինա Կունևա

Կոնստանտինա Կունևա (հուն․՝ Κωνσταντίνα Κούνεβα, բուլղար․՝ Константина Кунева, սեպտեմբերի 28, 1964(1964-09-28), Սիլիստրա, Բուլղարիայի Ժողովրդական Հանրապետություն), բուլղարական ծագմամբ հույն ակտիվիստ, արհմիութենական գործիչ, 2014 թվականից Եվրոպառլամենտի  պտգամավոր Հունաստանից (ձախ պահպանողական «ΣΥΡΙΖΑ» կոալիցիայի ցուցակով)։
Ավարտել է Վելիկո-Տիրնովոյի Սուրբ Կյուրեղի և Մեթոդիոսի անվան համալսարանի «Պատմություն» մասնագիտությունը։ 2001 թվականին տեղափոխվել է Հունաստան։ Հավաքարար է աշխատել Աթենքի մետրոյում։
Որպես Աթենքի հավաքարարների և դռնապահների միության գլխավոր քարտուղար՝ պաշտպանել է նրանց իրավունքները։ Իր պրոֆմիութենական գործունեության հետ կապված բազմիցս ստացել է սպառնալիքներ՝ ֆիզիկական բնույթի սպառնալիքներից մինչև նույնիսկ մահափորձ։ 2008 թվականի դեկտեմբերի 22-ին երկու անհայտ տղամարդ նրա վրա ծծմբաթթու լցրել, արդյունքում Կունևան ստացել է դեմքի, ձեռքի և մեջքի այրվածքներ, ինչպես նաև ունեցել է տեսողությունը կորցնելու լուրջ վտանգ։
Արհմիության ղեկավարի հանդեպ այդ բռնությունը համարվում է վերջին 50 տարիներին ամենադաժան հարձակումը։ Դա դարձել է փողոցային նոր ցույցերի առիթ, որոնք երկու շաբաթ առաջ սկսած զանգվածային անկարգություների շարունակությունն էին։ Ցույցերը շարունակվել են մինչև 2009 թվականի հունվարի 22-ը, և նրանց մասնակցել են շուրջ 3000 մարդ, իսկ ոստիկանությունը գազ է կիրառել նրանց ցրելու համար։
Առողջության վերականգնումից հետո Կունևան շարունակել է արհմիութենական գողծունեությունը։ Եվրոպական պառլամենտի անդամների 2014 թվականի մայիս 25-ի ընտրության ժամանակ ձախ սոցիալիստական ՍԻՐԻԶԱ կուսակցության ցուցակով ընտրվել է եվրոպատգամավոր։


== Ծանոթագրություններ ==


== Արտաքին հղումներ ==
Българката Кунева ще е евродепутат от Гърция (բուլղ.)
http://www.iww.org.au/node/617 Archived 2016-03-20 at the Wayback Machine.
Մարիա Նիկոլաևնա Ռոմանովա (մեծ իշխանուհի)

Մարիա Նիկոլաևնա (հունիսի 14 (26), 1899, Պետերգոֆ, Սանկտ Պետերբուրգի նահանգ, Ռուսական կայսրություն - հուլիսի 17, 1918(1918-07-17), Ipatiev House, Եկատերինբուրգ, Պերմի նահանգ, Խորհրդային Ռուսաստան), ռուս մեծ իշխանուհի, երրորդ աղջիկը կայսեր Նիկոլայ II-ի և կայսրուհի Ալեքսանդրիա Ֆեոդորովնայի։ 1917 թվականից ընտանիքի հետ ապրել է տնային կալանքում։ 1918 թվականի հուլիսի 16-ի գիշերը սպանվել է բոլշևիկների կողմից ընտանիքի անդամների հետ։ Սպանվել է Իպատեևի տան նկուղում։ 2000 թվականին ինքը և իր ընտանիքի անդամները ռուսական եկեղեցու կողմից դասվել են սրբերի շարքը։


== Կենսագրություն ==
Մարիա Նիկոլաևնա Ռոմանովնան ծնվել է 1899 թվականի հունիսի 14-ին Պետերգոֆ քաղաքում, որտեղ թագավորական ընտանիքն անցկացնում էր ամառային հանգիստը։ Հղիությունը մոր՝ Ալեքսանդրիա Ֆյոդորովնային մոտ ծանր ընթացք տեղի ունեցավ և Մարիայի ծնունդից հետո մի քանի ամիսների ընթացքում նրա մոտ տեղի ունեցան ուշագնացության դեպքեր և նա ստիպված եղավ անցկացնել սայլակի վրա։


== Ծանոթագրություններ ==
Մոհամմադ Միրմոհամմադի

Մոհամմադ Միրմոհամմադի (անգլ.՝ Mohammad Mirmohammadi, 1948, Ղոմ, Իրան - մարտի 2, 2020(2020-03-02), Թեհրան, Իրան), իրանցի պահպանողական քաղաքական գործիչ, որը ծառայում էր որպես Իրանի գլխավոր առաջնորդ Այաթոլլա Ալի Խամենեիի ավագ խորհրդական և Նպատակահարմարության խորհրդի անդամ։ Նա եղել է Իրանի 6-րդ և 7-րդ խորհրդարանների անդամ Ղոմից։ Մոհամմադը եղել է Իսլամական հանրապետության կուսակցության կենտորնական խորհրդի անդամ, եղել է Իրանի աշխատակազմի ղեկավար Այաթոլլա Ալի Խամանեիի և Ալի Ակբար Հաշեմի Ռաֆսանջանիի նախագահությունների ժամանակ և Իսլամական քաղաքակրթության կուսակցության գլխավոր քարտուղարը։


== Կենսագրություն ==
Մոհամմադը ծնվել է Ղոմում, Իրանում, 1948 թվականին։ Եղել է բարձրաստիճան հոգևորական Մուսա Շուբաիրի Ժանչանի հորեղբայրը։
Մոհամմադը նշանակվել է Նպատակահարմարության խորհրդի անդամ 2017 թվականի օգոստոսին։ Մոհամմադը մահացել է COVID-19-ից, 2020 թվականի մարտի 2-ին, 71 տարեկան հասակում։ 
Այդ ժամանակ նա եղել է Իրանի ղեկավարության ամենաբարձրաստիճան պաշտոնյա, որը մահացել է կորոնավիրուսից։ Նրա մայրը նույնպես մահացել է COVID-19-ից։


== Ծանոթագրություններ ==
Party Rock Anthem

Party Rock Anthem, ամերիկյան դիջեյների LMFAO դուետի երգը Lauren Bennett & GoonRock-ի մասնակցությամբ, նրա Sorry for Party Rocking երկրորդ ստուդիական ալբոմի սինգլը։ Սինգլը 11 շաբաթ գլխավորել է Նոր Զելանդիայի, 10 շաբաթ Ավստրալիայի և 6 շաբաթ ԱՄՆ-ի (Billboard Hot 100) հիթ-շքերթները, որտեղ թվային ներբեռնումների քանակը գերազանցել է 6 միլիոնը՝ հասնելով այդ ցուցանիշին 48 շաբաթում (նախորդը եղել էր 54 շաբաթում Ադելի կողմից «Rolling in the Deep» սինգլով)։ Սինգլը դարձել է ամբողջ պատմության մեջ № 5-ը Billboard ամսագրի հոբելյանական «Hot 100 55th Anniversary» հիթ-շքերթում, որ նվիրված է ԱՄՆ-ի գլխավոր հիթ-շքերթի 55-ամյակին։


== Տեսահոլովակ ==
Սինգլի երաժշտական տեսահոլովակը ունեցել է մեծ հաջողություն․ YouTube կայքում այն դիտել են ավելի քան 1,388,178,000 անգամ 
անգամ (02.02.2017) : Տեսահոլովակին հղում է կատարվում DJs from Mars feat. Fragma - Insane (In Da Brain) տեսահոլովակում։


== Երգացանկ ==
Digital Download"Party Rock Anthem" – 4:28CD single"Party Rock Anthem" (Album Version) – 4:23
"Party Rock Anthem" (Audiobot Remix) – 6:01Digital radio editParty Rock Anthem (Radio Edit) - 3:53 Remixes"Party Rock Anthem" (Wideboys Radio Edit) – 3:25
"Party Rock Anthem" (Wideboys Club Mix) – 5:49
"Party Rock Anthem" (Benny Benassi Radio Edit) – 3:36
"Party Rock Anthem" (Benny Benassi Club Mix) – 6:17
"Party Rock Anthem" (Christopher Lawrence Radio Edit) – 3:38
"Party Rock Anthem" (Christopher Lawrence Club Mix) – 7:11
"Party Rock Anthem" (Arion Dubstep Remix) – 3:23
"Party Rock Anthem" (Russ Chimes Dub) – 6:25
"Party Rock Anthem" (Alesso Remix) – 5:49
"Party Rock Anthem" (Avallo Remix) - 6:17
"Party Rock Anthem" (DJ Enferno Remix) – 4:52
"Party Rock Anthem" (Kim Fai Remix) – 6:53
"Party Rock Anthem" (Millions Like Us Dubstep Remix) – 4:38
"Party Rock Anthem" (Alyn's Goin Hard Remix) – 4:20
"Party Rock Anthem" (Mt Parahaki Dubstep Remix) – 4:22
"Party Rock Anthem" (DJ Bent Dutch Remix) - 5:54


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Պաշտոնական տեսահոլովակ ՅուԹյուբում
Կալմե (այլ կիրառումներ)

Կալմե անունը կամ տերմինը կարող է վերաբերել հետևյալ հոդվածներին․

Կալմե - գյուղ Էստոնիայի Կուուսալու շրջանի կազմում։
Կալմե - գյուղ Էստոնիայի Պիլտսամաա շրջանի կազմում։
Կալմե - գյուղ Էստոնիայի Հելմե շրջանի կազմում։
Կալմե - գյուղ Էստոնիայի Ռինգու շրջանի կազմում։
42-րդ հարավային զուգահեռական

42-րդ հարավային զուգահեռականը հասարակածից 42° դեպի հարավ գտնվող լայնությունների շրջանագիծն է։
Անցնում է Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 82 850 մ երկարություն։
Հեռավորությունը՝
հասարակածից` 4652 կմ
հարավային բևեռից` 5350 կմ


== Ցերեկվա տևողությունը ==
Արեգակն այս լայնության վրա երևում է՝
ձմեռվա արևադարձին` 15 ժամ 15 ր
ամառվա արևադարձին` 9 ժամ 07 ր


== Զուգահեռականով հատվող տարածքները ==


== Սահմաններ ==


== Տես նաև` ==
43-րդ հարավային զուգահեռական
41-րդ հարավային զուգահեռական
42-րդ հյուսիսային զուգահեռական


== Ծանոթագրություններ ==
Սուրբ Հակոբ-Հայրապետ եկեղեցի (Շոռոթ)

Սուրբ Հակոբ-Հայրապետ եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Շոռոթ գյուղում (Ջուղայի շրջան),գյուղի կենտրոնական մասում։


== Պատմություն ==
Եկեղեցին կառուցվել է 12-րդ դարում և վերանորոգվել 17-րդ դարի կեսերին։ Եկեղեցու շինանարությանը մասնակցել է Շոռոթի ամբողջ ժողովուրդը, նրա իշխանական և ունևոր դասը (խոջաներ Մկրտիչը, Այվազը, Փարսադանը, Գրիգորը, Սարգիսը, Նազարեթը և ուրիշներ)։


== Ճարտարապետություն ==
Եկեղեցու ամենավառ ճարտարապետական առանձնահատկություններից էր նրա խաչաձև բազիլիկ հատակագիծը և վեհասլաց և սրագագաթ գմբեթը, որն անգամ հեռվից ուրվագծվում էր որպես գեղեցիկ ճարտարապետական կառույց։ Եկեղեցու ներքին և արտաքին որմերում, մուտքերի կամարների տակ ագուցված էին 17-րդ դարի մի շարք խաչքարեր։ Եկեղեցու ծածկում տեղադրված են եղել չորս ավետարանիչներին խորհրդանշող քանդակներ։ Ուներ երեք մուտքեր՝ արևմտյան, հյուսիսային և հարավին ճակատներում, որոնք զարդարված էին խաչքանդակներով։
Հորինվածքով այն քառամույթ գմբեթակիր եկեղեցի էր, որի ուղղանկյուն հատակագիծը ներառում էր ընդարձակ դահլիճը, ավագ խորանը և երկհարկ ավանդատները։ Արևմտյան ճակատի սյունապատ շքամուտքը ավերվել է 1841 թվականին տեղի ունեցած երկրաշարժից։ Ներքին, արևմտյան ճակատին և գմբեթի արտաքին մասում կային հայերեն արձանագրություններ, իսկ գմբեթը զարդարում էին հայ բանաստեղծ և նկարիչ Նաղաշ Հովնաթանի կողմից 1680-ականներին արված որմնանկարները և 30 տնից կազմված բանաստեղծությունը՝ «Տաղ եւ գավասանութիւն սրբոյ եկեղեցւոյն Շոռոթ գեղջին եւ բարձրաբերձ կաթողիկէին, որ կառուցեալ է ի վերայ նորա»։


== Ոչնչացում ==
Եկեղեցին ավերվել է 1997 թվականից մինչև 2006 թվականի հունիսի 15-ն ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։


== Ծանոթագրություններ ==
Սննդային կապեր

Սննդային կապեր։ Յուրաքանչյուր տեսակ օգտագործում է օրգանական նյութի մեջ գտնվող էներգիայի միայն մի մասը՝ նրա տրոհումը հասցնելով մինչև որոշակի փուլի։ Տվյալ տեսակի համար ոչ պիտանի, բայց դեռևս էներգիայով հարուստ նյութերն օգտագործում են այլ օրգանիզմներ։ Այսպիսով, կենսաերկրացենոզներում էվոլուցիայի ընթացքում կազմել են իրար հետ փոխադարձ կապված տեսակների շղթաններ, որոնք հաջորդաբար նյութեր և էներգիա են ստանում ելակետային սննդանյութից։ Տեսակների առանձնյակների միջև գոյություն ունեցող այսպիսի կապերը կոչվում են սննդային կապեր։ Սննդային շղթաների օրինակներ կարելի է տեսնել ամենուրեք։ ։ Ամենա պարզ օրինակը հետևյալն է. խոտակեր կենդանիներն ուտում են բույսեր, իսկ նրանց արտաթորանքներով ու դիակներով սնվում են զանազան գոմաղբային դիակեր միջատներ ու նեխման միկրոօրգանիզմներ։ Բայց բնական իրադրության մեջ շղթաներն ավելի մեծ քանակի օղակներից են կազմված, քանի որ նրանց մեջ են ներգրավվում մսակեր կենդանիներ՝ գիշատիչներ և մակաբույծներ։ Օրգանական մնացորդներ առաջացնում են շղթայի բոլոր անդամների կենսագործունեության արդյունքում։ Կենսաերկրացենոզները շատ բարդ են։ Նրանցում միշտ գոյություն ունեն զուգահեռ և միահյուսված բազմազան բարդ սննդային շղթաներ, իսկ տեսակների ընդհանուր թիվը հաճախ չափվում է հարյուրներով և նույնիսկ հազարներով։ Գրեթե միշտ տարբեր տեսակները սնվում են մի քանի տարբեր օբյեկտներով և իրենք էլ սննդի աղբյուր են հանդիսանում էկոլոգիական համակարգի մի քանի անդամների համար։ Այսպիսով, ստացվում է սննդային կապերի բարդ ցանց։


== Աղբյուրներ ==
10-րդ դասարանի կենսաբանություն
Ալ Ջաուֆ

Ալ Ջաուֆ (արաբ. الجوف‎), վարչական շրջան Սաուդյան Արաբիայի հյուսիսում։ Վարչական կենտրոնը Սակակա քաղաքն է։ Մակերեսը 100 212 կմ² է, բնակչությունը՝ 440 009 մարդ (2010 թվական)։


== Աշխարհագրություն ==
Հյուսիս-արևելքում ​​սահմանակից է Էլ-Հուդուդ ալ-Շամալիա, հարավ-արևելքում՝ Խաիլ վարչական շրջանի, հարավ-արևմուտքում՝ Տաբուկ  վարչական շրջաններին, հյուսիսում՝ Հորդանանի հետ։ Արևմուտքում տարածքը հասնում է Ակաբայի ծոցին։


== Տրանսպորտային հասանելիություն ==
Ալ Ջաուֆ և Ալ-Ռիադ քաղաքների միջև հեռավորությունը մոտ 900 կմ է։ Ինքնաթիռով ուղևորության ժամանակը 1 ժամ 20 րոպե է։ 2018 թվականի նոյեմբերին գործարկվեց Առ-Ռիադ-Ալ-Ջաուֆ երթուղով գիշերային գնացքը։ Մեկնում է շաբաթը մեկ անգամ, զարգացնում է 160 կմ/ժամ արագության և երկու քաղաքների միջև հեռավորությունը հաղթահարում է 8 ժամվա ընթացքում ։


== Վարչական բաժանում ==
Վարչական շրջանը բաժանվում է 3 մուհաֆազաների (փակագծերում բնակչությունը 2010 թվականի հաշվով).

Ալ-Քուրիատ (147 550)
Դաումաթ-Ալ-Ջանդեալ (49 646)
Սակակա (242 813)


== Կառավարում ==
Վարչական շրջանը (նահանգ) ղեկավարվում է էմիր կոչումով նահանգապետի կողմից, ում թագավորը նշանակում է Ալ Սաուդ դինաստիայի իշխաններից։


=== Էմիրները ===
1930-1933. Թուրք բին Ահմադ բին Մուհամեդ աս-Սուդաիրի
1933-1938. Աբդ ալ-Ազիզ բին Ահմադ բին Մուհամեդ աս-Սուդաիրի
1938-1943. Մուհամեդ բին Ահմադ բին Մուհամեդ աս-Սուդաիրի
1943-1989. Աբդ ար-Ռահմադ բին Ահմադ աս-Սուդաիրի
1989-1998. Սուլթան բին Աբդ ար- Ռահման աս-Սուդաիրի
1998-2001. արքայազն Աբդալ-Իլլահ Ալ Սաուդ, աբդ ալ-Ազիզի որդին
2002-2018. արքայազն Ֆահդ բին Բադր Ալ Սաուդ, արքայազն Սուլթանի որդին, Աբդ ալ-Ազիզ արքայի թոռը
2018-2018. արքայազն Բադր իբն Սուլթան Ալ Սաուդ, արքայազն Սուլթանի որդին, Աբդ ալ-Ազիզ արքայի թոռը
2018-մինչ օրս. արքայազն ֆեյսալ իբն Նավիֆ Ալ Սաուդ, արքայազն Նավիֆի որդին, Աբդ ալ-Ազիզ արքայի թոռը


== Ծանոթագրություններ ==
Դերգաչիի շրջան (Խարկովի մարզ)

Դերգաչիի շրջան (ուկրաիներեն՝ Дергачівський район), շրջան Ուկրաինայի Խարկովի մարզում։
Ստեղծվել է 1923 թվականին։ Վարչական կենտրոնը՝ Դերգաչի։


== Աշխարհագրություն ==
Շրջանի տարածքի մակերեսը կազմում է 900 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 25000 մարդ։ Բնակչության խտությունը կազմում էր 27,78 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Խառնաշփոթ՝ քեզնից հետո

«Խառնաշփոթ՝ քեզնից հետո» (իսպ.՝ El desorden que dejas), իսպանական թրիլլեր դրամա հեռուստասերիալ, որն ստեղծել է Կառլոս Մոնտերոն Նեթֆլիքսի համար,ստեղծված է համանուն նովելի հիման վրա։ Հեռուստասերիալում դերակատարում են ունեցել Ինմա Քուեստան և Բարբարա Լենիեն, նաև Թանաև Նովասը, Արոն Պիպերը և Ռոբերտո Ընրիկեսը, պատում է գրականության ուսուցչի մասին, որը դասավանդում է Գալիսիա ինքնավար մարզի հորինված քաղաքում և իմանում է, որ իրեն նախորդող ուսուցիչը մահացել է տարօրինակ հանգամանքներում։
Պրեմիերան կայացել է 2020 թվականի դեկտեմբերի 11-ին Նեթֆլիքս հարթակում։


== Սյուժե ==
Ռաքելը գրականության ուսուցչուհի է, որը համաձայնվում է դասավանդել իր ամուսնու հայրենի Նովարիզ քաղաքի ավագ դպրոցում։ Իր առաջին աշխատանքային օրը քննության հարցաթերթիկների մեջ նա գտնում է մի գրություն՝ «Որքա՞ն ժամանակ է քեզ պետք մահանալու համար»։ Դասապատրաստման մասին տեսիլքները բախվում են աշակերտների վերաբերմունքի հետ, շուտով նա իմանում է, թե ում փոխարեն է նա աշխատում և ինչպես է նրան նախորդող ուսուցիչը հետք թողել աշակերտներից յուրաքանչյուրի կյանքում։


== Դերերում ==


== Արտադրություն ==
Հեռուստասերիալը նկարահանվել է Գալիսիայում ներառյալ Սելանովայում, Օուրենսի պետական ավագ դպրոցում (հեռուստասերիալի ստեղծողներից մեկը սովորել է այդտեղ), որտեղ դասավանդում են Ռաքելը և Վիրուկան։ Հեռարձակումը կատարել է Vaca Films հեռուստաընկերությունը։


== Էպիզոդներ ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Խառնաշփոթ՝ քեզնից հետո(անգլ.) ֆիլմը Rotten Tomatoes կայքում
(4296) վան Վոերկոմ

(4296) վան Վոերկոմ (անգլ.՝ van Woerkom), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 28-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,24887 ա. մ., առավելագույնը մոտենում է 1,8766 ա. մ. հեռավորության վրա և հեռանում 2,6211 ա. մ.։ Արեգակի շուրջ մեկ ամբողջական պտույտ է կատարում 1231,81 երկրային օրվա ընթացքում, իր ուղեծրով շարժվելով միջինում 0,292252 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4296) վան Վոերկոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոխովայա (այլ կիրառումներ)

Մոխովայա, կարող է վերաբերել՝

Մոխովայա - գետ Ռուսաստանում, Խվոստովայայի վտակը
Մոխովայա - գյուղ Ռուսաստանի Լիպեցկի մարզի Լեբեդյանսկի շրջանի կազմում